สโมสรฟุตบอลราชบุรี

สโมสรฟุตบอลราชบุรี เป็นสโมสรฟุตบอลอาชีพในประเทศไทย โดยเป็นทีมจากจังหวัดราชบุรี ปัจจุบันเล่นในไทยลีก สโมสรมีฉายาว่า "ราชันมังกร"

 ประวัติสโมสร 
สโมสรฟุตบอลราชบุรีก่อตั้งขึ้นใน พ.ศ. 2547 และร่วมฟุตบอลโปรวินเชียลลีก ดิวิชั่น 2 สามารถคว้าแชมป์มาครองได้ในปี 2549 จนได้รับสิทธิ์เข้าร่วมการแข่งขันฟุตบอลดิวิชั่น 1 ในปี 2550 โดยได้อันดับ 12 ทำให้ในปี 2551 ทีมสโมสรราชบุรี เอฟซี มาเล่นในลีกดิวิชั่น 2 ซึ่งได้อันดับ 7 ส่วนในปี 2552 นั้น การแข่งขันได้เปลี่ยนแปลงระบบการจัดการแข่งขันซึ่งแบ่งออกเป็นโซนต่าง ๆ ทั่วประเทศ เนื่องจากมีทีมจากหลายจังหวัดทั่วทุกภาคให้ความสนใจเข้าร่วมการแข่งขัน สโมสรฟุตบอลราชบุรีนั้นอยู่ในโซนภาคกลางและตะวันออก และได้อันดับ 9 ติดต่อกัน 2 ฤดูกาล

ในปี 2553 ครอบครัวนิติกาญจนาได้เข้าเทคโอเวอร์และบริหารสโมสร ซึ่งขณะนั้นราชบุรีลงเล่นในลีกภูมิภาค ดิวิชัน 2 ก่อนที่สโมสรจะเลื่อนชั้นสู่ดิวิชัน 1 จากการการแข่งขันเพลย์ออฟดิวิชัน 2 กลุ่มเอ ต่อมา ก่อนเริ่มต้นฤดูกาล 2555 สโมสรได้อยู่ภายใต้การสนับสนุนโดยกลุ่มมิตรผล และเปลี่ยนชื่อเป็นสโมสรฟุตบอลราชบุรี มิตรผล โดยมีสรอรรถ กลิ่นประทุม ดำรงตำแหน่งประธานสโมสร และบุญยิ่ง นิติกาญจนา ทำหน้าที่รองประธาน ในขณะที่ธนวัชร นิติกาญจนาและสมชาย ไม้วิลัย รับหน้าที่ผู้จัดการทีมและหัวหน้าผู้ฝึกสอนตามลำดับ ในช่วงเวลานี้ สโมสรเริ่มยกระดับผลงานต่อเนื่อง โดยผ่านเข้าถึงรอบชิงชนะเลิศโตโยต้า ลีกคัพ 2555 แต่แพ้บุรีรัมย์ ยูไนเต็ด 4–1 การแข่งขันครั้งนี้เป็นที่จดจำจากกรณีที่สโมสรราชบุรีลงแข่งโดยไม่มีผู้เล่นสำรอง เนื่องจากมีผู้เล่นจำนวนหนึ่งติดโทษแบนในขณะที่ผู้เล่นบางรายถูกยืมตัวมาจากบุรีรัมย์ ยูไนเต็ด จึงขาดคุณสมบัติที่จะลงแข่งในครั้งนี้ 

สโมสรชนะเลิศไทยลีกดิวิชัน 1 ฤดูกาล 2555 และเลื่อนชั้นสู่ลีกสูงสุดอย่างไทยลีก แต่ผลงานในฤดูกาลแรกก็ไม่น่าประทับใจนักโดยจบเพียงอันดับ 15 จาก 18 อย่างไรก็ตาม สืบเนื่องจากกรณีปัญหาลิขสิทธิ์ทีมระหว่างสโมสรอีสาน ยูไนเต็ด และสโมสรฟุตบอลศรีสะเกษ ทำให่้ไทยลีกมีมติเพิ่มจำนวนทีมลงแข่งขันเป็น 20 ทีมในฤดูกาล 2556 โดยมีสโมสรตกชั้นเพียงทีมเดียว ได้แก่ พัทยา ยูไนเต็ด (อันดับ 17) ในฤดูกาล 2557 สโมสรแต่งตั้งรีการ์โด โรดรีเกซ ชาวสเปนทำหน้าที่ผู้ฝึกสอน และทำผลงานยอดเยี่ยมด้วยการพาราชบุรีจบอันดับ 4 

หลังจากโลดแล่นในลีกสูงสุดต่อเนื่องมา 3 ฤดูกาล ผู้บริหารสโมสรจึงริเริ่มแนวคิดการสร้างสนามเหย้าของตนเอง โดยเริ่มก่อสร้างในปี 2558 และเปิดใช้งานครั้งแรกในช่วงกลางปี 2559 โดยย้ายสู่สนามราชบุรีสเตเดียม พร้อมแต่งตั้งโรแบร์ต พรอกูว์เรอร์ รับตำแหน่งผู้อำนวยการเทคนิคคนแรก ต่อมา ภายหลังการสวรรคตของพระบาทสมเด็จพระมหาภูมิพลอดุลยเดชมหาราช บรมนาถบพิตร สมาคมกีฬาฟุตบอลแห่งประเทศไทย ประกาศยกเลิกการแข่งขันที่เหลือทุกรายการในฤดูกาลนี้ ส่งผลให้ราชบุรีคว้าตำแหน่งชนะเลิศช้าง เอฟเอคัพ 2559 ร่วมกับอีก 3 สโมสรคือ สโมสรฟุตบอลชัยนาท ฮอร์นบิล, สโมสรฟุตบอลชลบุรี และสโมสรฟุตบอลสุโขทัย และราชบุรีจบอันดับ 6 ในไทยลีกปีนี้ ต่อมาในไทยลีก ฤดูกาล 2560 ราชบุรีภายใต้ผู้ผึกสอนอย่าง ปาเชตา รวมทั้งผู้เล่นสำคัญทั้ง ฟิลิป โรลเลอร์ และ เควิน ดีรมรัมย์ พาทีมจบอันดับ 6 อีกครั้งและตกรอบรองชนะเลิศ โตโยต้า ลีกคัพ 2560 โดยแพ้เชียงราย ยูไนเต็ด 1–0 ณ สนามศุภชลาศัย
สโมสรมีผลงานตกลงโดยจบอันดับ 12 ในฤดูกาล 2561 มีคะแนนมากกว่าพื้นที่ตกชั้นคะแนนเดียว ต่อมา สโมสรเอาชนะบุรีรัมย์ ยูไนเต็ดและผ่านเข้าชิงชนะเลิศช้าง เอฟเอคัพ 2562 ได้เป็นครั้งแรก แต่ก้แพ้การท่าเรือ 1–0 จากประตูของเซร์ฆิโอ ซัวเรซ ราชบุรีผ่านเข้าสู่เอเอฟซีแชมเปียนส์ลีก 2021 เป็นครั้งแรกในประวัติศาสตร์ และตกรอบแบ่งกลุ่มด้วยผลงานเสมอ 2 และแพ้ 4 นัด โดยเก็บคะแนนแรกได้จากการเสมอโพฮัง สตีลเลอส์ 0–0

หลังจบฤดูกาล 2564–65 สโมสรได้รับรางวัลสโมสรสร้างแรงบันดาลใจด้านวิทยาศาสตร์การกีฬาจากสมาคมกีฬาฟุตบอลแห่งประเทศไทย และก่อนเปิดฤดูกาล 2565–66 สโมสรได้แถลงข่าวเกี่ยวกับการที่กลุ่มมิตรผลได้ยกเลิกเป็นผู้สนับสนุนหลักให้กับทีม ทำให้ในฤดูกาลนี้ สโมสรจะใช้ชื่อทีมลงแข่งขันในนามสโมสรฟุตบอลราชบุรี เป็นการสิ้นสุดช่วงเวลา 11 ปี ในชื่อสโมสรฟุตบอลราชบุรี มิตรผลแยกทางมิตรผล! ฟลุค คอนเฟิร์มใช้ชื่อ "ราชบุรี เอฟซี" - เตรียมเปิดตัวผู้สนับสนุนใหม่ สโมสรจบอันดับ 8 ในฤดูกาล 2565–66 ตามด้วยอันดับ 6 ในฤดูกาล 2566–67 ต่อมา ภายใต้การฝึกสอนโดยวรวุธ ศรีมะฆะ ราชบุรีทำผลงานยอดเยี่ยมด้วยการจบอันดับ 4 ในฤดูกาล 2567–68 ได้สิทธิ์แข่งขันในเอเอฟซีแชมเปียนส์ลีกทู 2025–26

 สัญลักษณ์สโมสร 

 สนามเหย้า 
250px|thumb|ราชบุรี สเตเดียม
สโมสรฟุตบอลราชบุรี ใช้สนามราชบุรี สเตเดียม เป็นสนามเหย้า สนามแห่งนี้มีความจุทั้งหมด 12,000 ที่นั่ง สร้างด้วยงบประมาณสูงกว่า 300 ล้านบาท โครงสร้างประกอบด้วยเหล็กเป็นส่วนใหญ่ เริ่มก่อสร้างเมื่อปี พ.ศ. 2558 และเปิดใช้งานครั้งแรกในศึกไทยลีก ฤดูกาล 2559 นัดที่ราชบุรีพบกับอาร์มี่ ยูไนเต็ด เมื่อวันที่ 29 มิถุนายน พ.ศ. 2559

 ผู้เล่น 
 ผู้เล่นชุดปัจจุบัน 

 ผู้เล่นที่ถูกยืมตัว 

ทีมสตาฟโค้ช
ตำแหน่งสตาฟประธานสโมสร ธนวัชร นิติกาญจนาผู้อำนวยการสโมสร โรแบร์ต พรอกูว์เรอร์ที่ปรีกษาสโมสร & หัวหน้าผู้ฝีกสอน วรวุธ ศรีมะฆะผู้ช่วยผู้ฝีกสอน สมชาย ไม้วิลัยผู้ฝีกสอนผู้รักษาประตู ไพศาล จันทร์ประเสริฐผู้ฝีกสอนฟิตเนส ชัยกร ชมชื่น

 รายชื่อหัวหน้าผู้ฝึกสอน 
 ชื่อและสัญชาติ ช่วงปี เกียรติประวัติ / หมายเหตุ  สมชาย ไม้วิลัย พ.ศ. 2552–2553   ประพล พงษ์พานิช พ.ศ. 2553   สมชาย ไม้วิลัย พ.ศ. 2553–2556 ชนะเลิศ ลีกภูมิภาค ดิวิชัน 2 ภาคกลางและภาคตะวันออก ฤดูกาล 2554ชนะเลิศ ไทยลีกดิวิชัน 1 ฤดูกาล 2555รองชนะเลิศ โตโยต้า ลีกคัพ 2555  อิบัน ปาเลนโก พ.ศ. 2556 รองชนะเลิศ โตโยต้า ลีกคัพ 2556  ริการ์โด โรดริเกซ พ.ศ. 2557   อเล็กซ์ โกเมซ พ.ศ. 2557   โจเซฟ เฟร์เร พ.ศ. 2558   ปาเชตา พ.ศ. 2559–2560 ชนะเลิศร่วม ช้าง เอฟเอคัพ 2559  คริสทีอัน ซีเกอ พ.ศ. 2561   เรอเน เดอซาแยร์ พ.ศ. 2561   ลาสซาอัด ชับบี พ.ศ. 2561   มานูเอล มาร์เกซ โรกา พ.ศ. 2561–2562   ฟรันเชสก์ บอช พ.ศ. 2562   มาร์โก ซีโมเน พ.ศ. 2562   สมชาย ไม้วิลัย (รักษาการ) พ.ศ. 2562 รองชนะเลิศ ช้าง เอฟเอคัพ 2562  หนึ่งฤทัย สระทองเวียน พ.ศ. 2562   ชัยธัช อ่วมธรรม พ.ศ. 2563   สมชาย ไม้วิลัย (รักษาการ) พ.ศ. 2563   มีลอส โจซิช พ.ศ. 2563   สมชาย ไม้วิลัย พ.ศ. 2563–2564   เศกสรร ศิริพงษ์ พ.ศ. 2564 เฉพาะการแข่งขันเอเอฟซีแชมเปียนส์ลีก 2021  สมชาย ไม้วิลัย พ.ศ. 2564–2565   บรูนู ปึไรรา พ.ศ. 2565   ชาบี โมโร พ.ศ. 2565–2566   ดักกลาส โรดริเกวซ พ.ศ. 2566   การ์โลส เปญญา พ.ศ. 2566–2567   สุรพงษ์ คงเทพ พ.ศ. 2567   สมชาย ไม้วิลัย (รักษาการ) พ.ศ. 2567   วรวุธ ศรีมะฆะ พ.ศ. 2567– 

 เกียรติประวัติ 
 ไทยลีกดิวิชั่น 1:
ชนะเลิศ (1): 2012
 ลีกภูมิภาค ดิวิชั่น 2:
ชนะเลิศ (1): 2011
 ลีกภูมิภาคดิวิชั่น 2 ภาคกลางและภาคตะวันออก:
ชนะเลิศ (1): 2011
 ไทยลีกคัพ: 
รองชนะเลิศ (2): 2012, 2013
 ไทยเอฟเอคัพ:
ชนะเลิศ (1): 2016 (ครองแชมป์ร่วมกับ ชลบุรี เอฟซี, ชัยนาท ฮอร์นบิล และ สุโขทัย เอฟซี)
รองชนะเลิศ (1): 2019

 สถิติของสโมสร 
 ผลงานแบ่งตามฤดูกาล 
ฤดูกาลลีก Select link to season required from chronological list.เอฟเอคัพลีกคัพเอเอฟซีแชมเปียนส์ลีกอีลิท/เอเอฟซีแชมเปียนส์ลีกทูผู้ทำประตูสูงสุดระดับแข่งชนะเสมอแพ้ได้เสียคะแนนอันดับชื่อประตู2550ดิวิชัน 1225413314019อันดับที่ 12 –2551ดิวิชัน 220794322630อันดับที่ 7 –2552ดิวิชัน 2 กลาง-ตะวันออก22499313321อันดับที่ 9 –2553ดิวิชัน 2 กลาง-ตะวันออก301299453945อันดับที่ 9 –2554ดิวิชัน 2 กลาง-ตะวันออก302082671968อันดับที่ 1รอบที่สองรอบแรก –พรชัย อาจจินดา18+(5)2555ดิวิชัน 1342464853178อันดับที่ 1รอบที่สี่รองชนะเลิศ –ดักกลาส192556ไทยพรีเมียร์ลีก3261214313930อันดับที่ 15รอบที่สามรองชนะเลิศ –ดักกลาส102557ไทยพรีเมียร์ลีก3817147624265อันดับที่ 4รอบที่สี่รอบรองชนะเลิศ –เอเบร์ชี262558ไทยพรีเมียร์ลีก3417413485055อันดับที่ 7รอบก่อนรองชนะเลิศรอบที่สาม –เอเบร์ชี192559ไทยลีก301479523549อันดับที่ 6ชนะเลิศ*รอบแรก –เอเบร์ชี202560ไทยลีก3416711634955อันดับที่ 6รอบแรกรอบรองชนะเลิศ –Marcel Essombé202561ไทยลีก34	12715505043อันดับที่ 12รอบรองชนะเลิศรอบแรก –คัง ซู-อิล132562ไทยลีก30	10812484838 อันดับที่ 8รองชนะเลิศรอบ 16 ทีมสุดท้าย –อียานิก บอลี122563–64ไทยลีก3013710484146อันดับที่ 8 รอบ 8 ทีมสุดท้าย – –ฟิลิป โรลเลอร์142564–65ไทยลีก309912323636อันดับที่ 12รอบ 32 ทีมสุดท้ายรอบ 8 ทีมสุดท้ายรอบแบ่งกลุ่มแดร์เลย์132565–66ไทยลีก3010119323941อันดับที่ 8รอบ 32 ทีมสุดท้ายรอบรองชนะเลิศ –แดร์เลย์82566–67ไทยลีก3011613393539อันดับที่ 6รอบ 32 ทีมสุดท้ายรอบก่อนรองชนะเลิศ–เอ็นจีวา ราโคโตฮารีมาลาลา92567–68ไทยลีก301578654752อันดับที่ 4รอบรองชนะเลิศรอบรองชนะเลิศ –เกลม็อง เดอเพรซ182568–69ไทยลีกรอบ 32 ทีมสุดท้าย

ชนะเลิศรองชนะเลิศอันดับที่สามเลื่อนชั้นตกชั้น
 ผลงานระดับทวีป 
 ฤดูกาล การแข่งขัน รอบ คู่แข่ง เหย้า เยือน รวม2564เอเอฟซีแชมเปียนส์ลีกกลุ่มจี  โปฮัง สตีลเลอร์ส0–00–2อันดับที่ 4  โจโฮร์ดารุลตักซิม0–10–0  นาโงยะ แกรมปัส0–40–32568–69เอเอฟซีแชมเปียนส์ลีกทูกลุ่ม เอฟ กัมบะ โอซากะ0–20–2อันดับที่ 2 นามดิ่ญ2–01–3 อีสเทิร์น5–17–0รอบ 16 ทีมสุดท้าย เปอร์ซิบบันดุง3–00–13–1รอบก่อนรองชนะเลิศ กัมบะ โอซากะ

 สโมสรพันธมิตร 
  บุรีรัมย์ ยูไนเต็ด

 อ้างอิง 

 แหล่งข้อมูลอื่น 



หมวดหมู่:สโมสรในไทยลีก
หมวดหมู่:สโมสรฟุตบอลในจังหวัดราชบุรี
หมวดหมู่:สโมสรฟุตบอลที่ก่อตั้งในปี พ.ศ. 2547
ร
หมวดหมู่:ก่อตั้งในประเทศไทยในปี พ.ศ. 2547